**Umjetničko obilježje moru na centralnom trgu u Punatu (na otoku Krku)**

***„Sea Breeze“***

**Prostorno-oblikovno rješenje u odnosu na urbani kontekst**

Savjesno i s maksimalnom osjetljivošću za neposredno okruženje pristupili smo stvaranju novog obilježja u povijesnom naselju Punat kao izazovu čiji je krajnji cilj oplemenjivanje glavnog trga, na dobrobit stanovnika i posjetitelja Punata. Novi umjetnički biljeg zamislili smo kao točku ujedinjenja, jedinstvenu interpretaciju na sjecištu pješačkih staza, važnih gradskih prolaza te obrisa grada. Već izdaleka lako prepoznatljiva lođa nad morem koja se idealno uklapa u svoje okruženje, *Sea Breeze*, čvorište je glavnih gradskih puteva i rubnih osi zgrada. Svojim oblikom i prostornim rješenjem nudi inovativni i kvalitetan sadržaj na novom mjestu okupljanja. Površina trga ostaje slobodna, dok se nad njim izdiže lagana i vitka umjetnička instalacija, natkrilivši tek mali dio pod sobom poput zaštitne opne. U ovom slučaju naglašena vertikala nije zastrašujuća, već poput upečatljivog biljega plijeni pažnju u širokom okruženju, bilo da se trgu prilazi s kopna ili s mora. Ovo novo urbanističko obilježje ujedinjuje doživljaj laganog talasanja morske površine, kretanje oblaka i nepokolebljivost kopna.

Nova orijentacijska točka Punata i mjesto okupljanja i ugodnog druženja - dobrodošli u *Sea Breeze*!

**Funkcija**

Spomenici su uglavnom nespojivi s funkcijom. *Sea Breeze* želi dokazati suprotno time što osim estetske vrijednosti dodaje i funkcionalnost umjetničkom biljegu Punata. Bitna umjetnička odlika *Sea Breezea* je dinamična fasada koja imitira kretanje mora i podsjeća na valove, morsku pjenu, plimu ili oseku, privlačeći na taj način pozornost posjetitelja. Dinamičnosti fasade doprinosi i veliki broj miomirisnih elemenata - manjih sadnica aromatične lokalne makije (kadulja, ružmarin, smilje). Ovi fasadni elementi zajednički, ovisno o kutu gledanja i smjeru vjetra, svaki puta drugačije oblikuju cjelokupni doživljaj samog umjetničkog biljega i shvaćanje mora. No tu nije kraj iznenađenjima! Naime, unutar *Sea Breezea* i u njegovoj neposrednoj blizini posjetitelj se može ugodno rashladiti tijekom ljetnih vrućina i osjetiti opojne mirise autohtone vegetacije. Sve zahvaljujući činjenici da vertikalni element spomenika nije samo puki ukras s likovnom porukom već uključuje te maksimalno iskorištava mikroklimatske čimbenike kojih uz more ima u izobilju. Sam naziv djela, *Sea Breeze*, naglašava važnost povjetarca s mora u ovoj priči. Ulazeći u instalaciju vjetrić postaje njen dio, miješa i usmjeruje vlažnu maglicu iz nebulizatora sa sistemom održivog hlađenja u unutrašnjosti instalacije i tako ravnopravno sudjeluje stvaranju ugodne ambijentalne klime ispunjene mirisima tipične okolne vegetacije.

Vertikalna komponenta instalacije *Sea Breezea* koristi efekt kamina i samim time postaje svojevrstan vjetrohvat. Pomoću poluga na donjem dijelu instalacije mogu se pomicati zaklopke na vrhu instalacije koje „hvataju“ i preusmjeruju vjetar. Ovim se mehanizmom zrak uvlači u unutrašnjost instalacije, struji preko nebulizatora (raspršivača vlage) i rashlađuje se. Zbog visoke gustoće, rashlađeni zrak polako pada prema zemlji i putuje kroz sloj zelenila lokalne makije. Potom se dodatno rashlađuje prolazeći kroz nisko-energetske nebulizatore koji štede vodu (1.5 l/h). Prolaskom kroz opisani sistem hlađenja temperatura zraka može se sniziti za čak 10°C. Stoga je ambijentalna mikroklima u prostoru ispod instalacije vrlo ugodna i opuštajuća. U njoj će se stanovnici i posjetitelji Punata rado zadržati i odmoriti na klupama smještenima na trgu s nesmetanim pogledom na more i na užurbani okolni svijet.

Tokom noći ili kad nema jačih vjetrova kroz vertikalnu se komponentu obilježja uz efekt kamina zrak pokreće u obrnutom smjeru, pa se osvježavajući povjetarac s mora kroz instalaciju povlači prema vrhu. Na taj se način područje ispod instalacije opetovano ozračuje i jamči hladniji večernji ambijent u neposrednoj okolni.

Osim što sudjeluje u stvaranju mikroklime, vertikalna komponenta obilježja sudjeluje i u svjetlosnim fenomenima. Veliki broj lepršavih elemenata, koji su uklopljeni u fasadu, „hvataju“ i lome svjetlost oponašajući morsku površinu. Sjaj mora u kombinaciji s učinkom hlađenja morskog povjetarca te elementima vode čine jedan cjeloviti umjetnički doživljaj – dobrodošli u *Sea Breeze!*

**Kreativni pristup i originalnost**

Kreativna strana projekta inspirirana je neposrednom okolinom Punata, morem koje ga okružuje i vegetacijom otoka. Originalnost se očituje u ideji da se projektnim rješenjem pridonese osvještavanju problema klimatskih promjena, a temelji se na nizu vrlo aktualnih referenci prema kojima su gradovi poput Punata sve više i više ugroženi globalnim zagrijavanjem i podizanjem razine mora. *Sea Breeze*, novo umjetničko obilježje moru i suglasju s prirodom, želi svojom dominantnom vertikalom naglasiti još i ljepotu mora koje nikad ne miruje, a potom i samu ranjivost ove prirodne pojave. Iz tog razloga, kreativnim pristupom, koristeći lokalne mikroklimatske čimbenike i autohtonu vegetaciju u kombinaciji s klasičnom arhitekturom ovim projektom dodatno naglašavamo senzualnost mora, ali i upozoravamo na globalno zagrijavanje kroz svoju originalnost.

Instalacija objedinjuje estetiku i angažirani, suvremeni pristup problemu klimatskih promjena. Ona sama postaje dio okoliša na dinamičan način, a uvjeti u okruženju i priroda diktiraju njen izričaj. Umjetnička instalacija za ugodni boravak i poticaj za razmišljanje – dobrodošli u *Sea Breeze*!

**Harmonija suvremenog izričaja s krajobraznim i ambijentalnim vrijednostima**

*Sea Breeze* predstavlja usklađeno međudjelovanje mora i kopna, dinamike i statike, ljepote i surovosti. Kako bi ostala u skladu sa svojom promjenjivom okolinom, za suvremeni izričaj koristi kombinaciju elementa „Arte Povere“ i „Kinetike“. Materijal je jednostavan, urbana integracija razumljiva, a izgled koncizan i pomalo arogantan. Uklapa se u okruženje koje ga dijelom nadahnjuje svojom jednostavnošću, no on i dalje ostaje vjeran sebi. Instalacija se pojavljuje ali istovremeno nestaje, kao fatamorgana utemeljena na suglasju između neba, zemlje i vode.

Prateći princip akcije-reakcije iz okoline, odabrani umjetnički izričaj doprinosi svijesti o stalnoj mijeni. Postiže se to zahvaljujući dinamičnosti instalacije i njenoj prilagodljivosti vanjskim (okolišnim) uvjetima, ne samo izmjeni dnevnog i noćnog ritma nego i različitih godišnjih doba. More, vjetrovi, zelenilo i osjećaj dobrodošlice oduvijek su prisutni u Punatu i njegovoj okolici. *Sea Breeze* je dopuna, a ne konkurencija ovim kvalitetama - dobrodošli u *Sea Breeze*!

**Materijalnost i njegova usklađenost s glavnim projektom**

Materijalnost budućeg izgleda trga jednostavna je, stvarna i trajna. Kao takvoj ne trebaju joj posebni efekati i usredotočuje se na ono bitno. *Sea Breeze* se uklapa u taj pristup, ali istovremeno je u simbiozi s umjetničkim pristupom materijalnosti. U tom duhu, pojavljuje se u pročelju fasada obilježja s posrebrenim, manjim, lepršavim elementima. Ti manji dugoročni, lepršavi elementi sastavom su obložene, reflektirajuće, aluminijske mreže koje su za samu fasadu pričvršćene metalnim rešetkam. Ovisno iz kojeg smjera dolazi, vjetar uzburka lepršave elemente i rezultira titranjem fasade u ritmu mreškanja mora baš poput vodene površine koja je izložena magli klimatskih utjecaja. Instalaciju nosi jednostavna metalna konstrukcija koja je betonirana u pod i stabilizirana pomoću vertikalnih okvirnih spregova. S unutrašnje strane konstrukcije pričvršćene su metalne mreže u koje su smješteni vegetacija, nebulizatore, zaklopke, rasvjetni elementi te kablovi za vodu i struju. Prizemlje instalacije postaje osjetljiv spoj uskih stupaca i stolica koje su već predviđene novim izgledom trga. Oblik harmonizacije koji nadilazi umjetnički pristup materijalnosti i povezuje okoliš s funkcijom – dobrodošli u *Sea Breeze*!

**Prepoznatljivost Koncepta**

Koncept je dosljedan u izričaju, obliku, namjeri i materijalnosti. Svi navedeni čimbenici čine skup referenci koje doprinose ukupnom konačnom izgledu umjetničkog biljega. Poruke koncepta i projekta ne trebaju dodatna objašnjenja, oni se neminovno nameću, postoje i govore sami za sebe – dobrodošli u *Sea Breeze*!

**Tehnička uvjerljivost i izvedivost rješenja**

Tehnička izvedivost slijedi, djelomično zahvaljujući i smanjenom proračunu, „low tech“ i „low budget“ pristup gradnje. Ipak, obrada i provedba izvan ovih pristupa igra podjednako važnu ulogu. Da bi se dobio bolji pregled, tehnička izvedivost podijeljena je u slijedeće faze:

1. Faza

Glavna metalna konstrukcija modularno se prerađuje u tvornici i potom se na licu mjesta, odnosno na trgu, montira. Sidrenje konstrukcije s betonskim temeljem vrši se na licu mjesta.

1. Faza

Vezanje horizontalnih nivoa vegetacije, nebulizatora, zaklopki i svjetlosnih elemenata odvija se usporedno nakon prve faze. Elementi su usidreni na skeli i mogu ih instalirati radnici sa standardnim dizalicama na visini. U ovoj fazi se odvija ožičenje cijevi za vodu i električnih kabela.

1. Faza

U trećoj fazi tehničkog dizajna izgrađuje je pročelje. Lepršavi elementi fasade sastavom su od aluminija, koji se detaljno primjenjuju na metalnom mrežnom nosaču. Mreže se zatim vješaju i pričvrste s vanjske strane na okvir.

*Hipoteza*: vezivanje i instalacija lepršavih elemenata mogla bi se provesti kao zajednički projekt sa stanovnicima Punata. Mjera je to koja bi mogla pridonijeti komunikaciji i, štoviše, mogla bi biti socijalno poticajna. Na primjer, široko utemeljeno „urbano pletenje“ moguća je aktivnosti u zajednici s društvenom dobrobiti.

Sama umjetnička instalacija ne zahtjeva održavanje, jer su pojedini pokretljivi lepršavi elementi zamjenjivi i sadrže komercijalno dostupne komponente.

**Ekonomska izvedivost**

Ekonomska isplativost ima visoki prioritet u konceptu, dizajnu i odabiru materijala. Navedena tablica jasno prikazuje pridržavanje cijena izvedbe projekta, a zbog svoje pozicije i detaljnog troškovnika obećava i njegovu vjerodostojnu realizaciju: